## Plan prijama u državnu službu u tijela državne uprave, stručne službe i urede Vlade Republike Hrvatske za 2007. godinu

### NN 24/2007 (5.3.2007.), Plan prijama u državnu službu u tijela državne uprave, stručne službe i urede Vlade Republike Hrvatske za 2007. godinu

# SREDIŠNJI DRŽAVNI URED ZA UPRAVU

**895**

Na temelju članka 43. stavka 2. Zakona o državnim službenicima (»Narodne
novine«, broj 92/05 i 142/06), uz prethodnu suglasnost Ministarstva financija,
Središnji državni ured za upravu utvrđuje

## PLAN PRIJAMA

### U DRŽAVNU SLUŽBU U TIJELA DRŽAVNE UPRAVE, STRUČNE SLUŽBE I UREDE VLADE REPUBLIKE HRVATSKE ZA 2007. GODINU

I.

Plan prijama u državnu službu donosi se za: ministarstva, središnje državne
urede, državne upravne organizacije, urede državne uprave u županijama (u
daljnjem tekstu: tijela državne uprave), te za stručne službe i urede Vlade
Republike Hrvatske.
Plan prijama u državnu službu utvrđuje se za 2007. godinu (kratkoročni plan).
Plan prijama utvrđuje se na temelju pisanih prijedloga tijela iz točke I. i uz
prethodnu suglasnost Ministarstva financija.

II.

Na temelju ovog Plana slobodna radna mjesta popunjavat će se putem javnog
natječaja, internog oglasa ili premještajem.
Radna mjesta koja se popunjavaju na određeno vrijeme popunjavat će se putem
oglasa koji se objavljuje u Hrvatskom zavodu za zapošljavanje.
Tijela iz točke I. ovoga Plana popunjavat će radna mjesta prema ovom Planu, u
skladu s pravilnikom o unutarnjem redu i osiguranim financijskim sredstvima.

III.

Stvarno stanje popunjenosti radnih mjesta, popunjenost radnih mjesta
pripadnicima nacionalnih manjina, potreban broj državnih službenika na
neodređeno vrijeme, potreban broj vježbenika i potreban broj državnih službenika
na određeno vrijeme utvrđuje se u tabeli koja je sastavni dio Plana.

IV.

Prilikom popunjavanja radnih mjesta, tijela državne uprave dužna su provoditi
odredbe Ustavnog zakona o pravima nacionalnih manjina i Zakona o sustavu državne
uprave, kojima je regulirano osiguravanje zastupljenosti pripadnika nacionalnih
manjina u tijelima državne uprave.
Tijekom 2007. godine planira se ukupno 238 radnih mjesta za pripadnike
nacionalnih manjina u središnjim tijelima državne uprave i 52 radna mjesta u
uredima državne uprave u županijama. Radna mjesta koja će biti popunjena
pripadnicima nacionalnih manjina uključena su u ukupni broj planiranih potreba
za popunjavanjem radnih mjesta.
Pripadnici nacionalnih manjina koji ostvaruju pravo prednosti pri zapošljavanju
dužni su se u prijavi na natječaj pozvati na to pravo i imaju prednost u odnosu
na ostale kandidate pod jednakim uvjetima.

V.

Središnji državni ured za upravu revidirat će, u suradnji s jedinicama za
službeničke odnose u državnim tijelima, planirane potrebe popunjavanja radnih
mjesta u svrhu utvrđivanja potreba izmjena i dopuna usvojenog Plana prijama u
državnu službu.
Revizija potreba popunjavanja radnih mjesta vršit će se, u pravilu, jednom u
godini ili ukoliko se utvrdi da tijela iz točke I. ovoga Plana ne provode
postupke popunjavanja radnih mjesta.
Središnji državni ured za upravu može, po reviziji Plana ili izvan rokova
navedenih u stavku 1. ove točke, izmijeniti ili dopuniti ovaj Plan i na
obrazloženi zahtjev tijela iz točke I.

VI.

Plan prijama u državnu službu za tijela državne uprave i stručne službe i urede
Vlade Republike Hrvatske u 2007. godini stupa na snagu danom donošenja.

Klasa: 112-01/06-01/851
Urbroj: 515-06-01/01-07-124
Zagreb, 26. veljače 2007.

Državni tajnik
**Antun Palarić**, v. r.

PLAN PRIJAMA U DRŽAVNU SLUŽBU ZA 2007. GODINU

|  |  |  |  |  |  |  |  |
| --- | --- | --- | --- | --- | --- | --- | --- |
|  | Naziv državnog tijela | Stanje popunjenosti radnih mjesta | Stanje popunjenosti pripadnicima nac. manjina | Planirani broj državnih službenika na neodređeno vrijeme | | Potreban broj pripadnika nacionalnih manjina | Potreban broj državnih službenika na određeno vrijeme |
| Izvanredan prijam | Redovan prijam (vježbenici) |
|  | *Ministarstva* |  |  |  |  |  |  |
| 1. | Ministarstvo vanjskih poslova i europskih integracija | 1254 | 24 | 103 | 10 | 0 | 40 |
|  | a) Diplomatske misije i konzularni uredi | 200 | 0 | 0 | 0 | 0 | 90 |
| 2. | Ministarstvo unutarnjih poslova | \* | 1112 | 200 | 1200 | 50 | 100 |
| 3. | Ministarstvo financija –  Uži dio | 301 | 6 | 64 | 24 | 2 | 11 |
|  | a) Carinska uprava | 3127 | 138 | 156 | 41 | 10 | 2 |
|  | b) Porezna uprava | 4231 | 85 | 131 | 160 | 15 | 80 |
|  | c) Financijska policija | 94 | 0 | 114 | 0 | 5 | 10 |
|  | d) Devizni inspektorat | 39 | 2 | 5 | 2 | 1 | 1 |
|  | e) Ured za sprečavanje pranja novca | 19 | 0 | 2 | 1 | 1 | 0 |
|  | UKUPNO MINISTARSTVO FINANCIJA | 7811 | 231 | 472 | 228 | 34 | 104 |
| 4. | Ministarstvo gospodarstva, rada i poduzetništva | 215 | 7 | 31 | 16 | 0 | 6 |
| 5. | Ministarstvo obrane | 1895 | 1 | 0 | 0 | 0 | 0 |
| 6. | Ministarstvo pravosuđa | 487 | 13 | 102 | 15 | 42 | 15 |
|  | a) Uprava za zatvorski sustav | 2303 | 35 | 209 | 67 | 82 | 12 |
| 7. | Ministarstvo kulture | 412 | 0 | 30 | 30 | 0 | 5 |
| 8. | Ministarstvo mora, turizma, prometa i razvitka | 830 | 13 | 150 | 16 | 0 | 82 |
| 9. | Ministarstvo obitelji, branitelja i međugeneracijske solidarnosti | 188 | 2 | 26 | 8 | 2 | 1 |
| 10. | Ministarstvo poljoprivrede, šumarstva i vodnog gospodarstva | 723 | 0 | 250 | 21 | 0 | 30 |
| 11. | Ministarstvo zaštite okoliša, prostornog uređenja i graditeljstva | 500 | 15 | 91 | 3 | 2 | 10 |
| 12. | Ministarstvo zdravstva i socijalne skrbi | 307 | 8 | 36 | 10 | 2 | 10 |
| 13. | Ministarstvo znanosti, obrazovanja i športa | 274 | 0 | 11 | 0 | 2 | 20 |
|  | *Središnji državni uredi* |  |  |  |  |  |  |
| 1. | SDU za razvojnu strategiju i koordinaciju fondova EU | 42 | 1 | 7 | 3 | 0 | 0 |
| 2. | SDU za e-Hrvatsku | 17 | 0 | 4 | 1 | 0 | 0 |
| 3. | SDU za upravljanje državnom imovinom | 32 | 0 | 13 | 0 | 0 | 0 |
| 4. | SDU za upravu | 88 | 1 | 12 | 5 | 1 | 0 |
|  | *Državne upravne organizacije* |  |  |  |  |  |  |
| 1. | Državna geodetska uprava | 1099 | 2 | 86 | 37 | 0 | 29 |
| 2. | Državna uprava za zaštitu i spašavanje | 712 | 0 | 48 | 20 | 0 | 0 |
| 3. | Državni hidrometeorološki zavod | 391 | 28 | 3 | 3 | 0 | 9 |
| 4. | Državni inspektorat | 847 | 24 | 81 | 15 | 5 | 0 |
| 5. | Državni zavod za intelektualno vlasništvo | 95 | 5 | 30 | 6 | 0 | 0 |
| 6. | Državni zavod za mjeriteljstvo | 104 | 0 | 11 | 7 | 0 | 0 |
| 7. | Državni zavod za nuklearnu sigurnost | 11 | 0 | 2 | 0 | 0 | 0 |
| 8. | Državni zavod za statistiku | 365 | 16 | 40 | 10 | 16 | 0 |
| 9. | Državni zavod za zaštitu od zračenja | 9 | 0 | 4 | 1 | 0 | 0 |
|  | *Uredi državne uprave u:* |  |  |  |  |  |  |
| 1. | Bjelovarsko-bilogorskoj županiji | 138 | 20 | 4 | 2 | 0 | 0 |
| 2. | Brodsko-posavskoj županiji | 170 | 8 | 2 | 0 | 0 | 0 |
| 3. | Dubrovačko-neretvanskoj županiji | 209 | 9 | 10 | 0 | 0 | 6 |
| 4. | Istarskoj županiji | 246 | 10 | 9 | 9 | 2 | 2 |
| 5. | Karlovačkoj županiji | 162 | 13 | 2 | 4 | 3 | 0 |
| 6. | Koprivničko-križevačkoj županiji | 125 | 6 | 4 | 7 | 0 | 4 |
| 7. | Krapinsko-zagorskoj županiji | 137 | 3 | 10 | 4 | 0 | 0 |
| 8. | Ličko-senjskoj županiji | 106 | 2 | 2 | 3 | 7 | 4 |
| 9. | Međimurskoj županiji | 102 | 0 | 5 | 2 | 3 | 0 |
| 10. | Osječko-baranjskoj županiji | 328 | 29 | 23 | 7 | 20 | 5 |
| 11. | Požeško-slavonskoj županiji | 99 | 10 | 0 | 0 | 0 | 1 |
| 12. | Primorsko-goranskoj županiji | 329 | 29 | 0 | 1 | 2 | 19 |
| 13. | Sisačko-moslavačkoj županiji | 208 | 15 | 4 | 3 | 1 | 0 |
| 14. | Splitsko-dalmatinskoj županiji | 545 | 12 | 11 | 0 | 1 | 11 |
| 15. | Šibensko-kninskoj županiji | 132 | 7 | 5 | 2 | 2 | 8 |
| 16. | Varaždinskoj županiji | 169 | 2 | 5 | 2 | 0 | 0 |
| 17. | Virovitičko-podravskoj županiji | 101 | 7 | 3 | 4 | 0 | 4 |
| 18. | Vukovarsko-srijemskoj županiji | 231 | 36 | 9 | 1 | 8 | 7 |
| 19. | Zadarskoj županiji | 184 | 4 | 9 | 0 | 1 | 0 |
| 20. | Zagrebačkoj županiji | 288 | 3 | 16 | 13 | 2 | 0 |
|  | *Tajništvo i Uredi Vlade Republike Hrvatske* |  |  |  |  |  |  |
| 1. | Vlada RH - Tajništvo | 54 | 1 | 7 | 4 | 0 | 0 |
| 2. | Ured predsjednika Vlade | 12 | 0 | 4 | 3 | 0 | 0 |
| 3. | Ured za javnu nabavu | 18 | 0 | 5 | 0 | 0 | 0 |
| 4. | Ured za ljudska prava | 7 | 1 | 1 | 1 | 0 | 0 |
| 5. | Ured za nacionalne manjine | 2 | 1 | 3 | 0 | 0 | 0 |
| 6. | Ured za odnose s javnošću | 16 | 1 | 0 | 3 | 0 | 0 |
| 7. | Ured za opće poslove Vlade i Sabora | 106 | 8 | 6 | 0 | 0 | 0 |
| 8. | Ured za protokol | 4 | 0 | 0 | 2 | 0 | 0 |
| 9. | Ured za ravnopravnost spolova | 4 | 0 | 0 | 0 | 0 | 1 |
| 10. | Ured za socijalno partnerstvo | 5 | 0 | 0 | 0 | 0 | 1 |
| 11. | Ured za suzbijanje zlouporabe opojnih droga | 5 | 0 | 7 | 1 | 0 | 0 |
| 12. | Ured za udruge | 5 | 0 | 1 | 0 | 0 | 0 |
| 13. | Ured za unutarnju reviziju | 5 | 0 | 3 | 0 | 0 | 0 |
| 14. | Ured za zakonodavstvo | 10 | 0 | 4 | 0 | 0 | 0 |
| 15. | Direkcija za korištenje službenih zrakoplova | 11 | 0 | 1 | 0 | 0 | 0 |
| 16. | Stručna služba savjeta za nacionalne manjine | 2 | 1 | 4 | 0 | 0 | 0 |
| 17. | HIDRA | 36 | 3 | 2 | 1 | 0 | 0 |
|  | UKUPNO | 25522 | 1779 | 2233 | 1811 | 290 | 636 |
|  | SVEUKUPNO | 25522 | 1779 |  | 4044 | 290 | 636 |

»\*Temeljem odredbe članka 7. točke 13. Zakona o zaštiti
tajnosti podataka (»Narodne novine«, br. 108/96), podaci o broju zaposlenih u
Ministarstvu unutarnjih poslova predstavljaju državnu tajnu, te se stoga ne
objavljuju u ovom Planu.«

Ostalo, NN 24/2007-895
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)